Uganda nate omulundi ogwokusatu ogwomuddiringanwa egaanyi okubaako noludda weegwa ,amawanga amagatte agali mu mukago gwa United nations bwegabadde gakuba akalulu okuwakanya n’okuvumirira Russia olwokuwamba ebibuga 4 ebya Ukraine.
Ebibuga bino kuliko Luhansk, Donetsk, Zaporizhzhia and Kherson.
Russia bweyawamba ebitundu bino mu ngeri eyekimpatiira yateekateeka akalulu akekikungo mu bitundu ebyo, ebyalangitirwa nebiraga nti ebitundu bino byasalawo okwegatta ku Russia okuva ku Ukraine .
Ngennaku zomwezi 5 omwezi guno ogwa October, president wa Russia Vladimir Putin yateeka omukono ku tteeka eryafuula ebibuga bino ettunduttundu ku Russia era okuva olwo, Russia yebifuga amateeka gonna abafugayo ga Russia
Olukungaana lw’ekibiina ky’amawanga amagatte mu kiro ekikeeseza olwaleero, abakiise bakubye akalulu ku kiteeso ekyokuvumirira Russia olwebikolwa kino ,nokukoowoola ensi ziwakanyize ddala ebikolwa bya Russia.
Russia ngeyita mu mukiise waayo mu kibiina kino Vassily Nebanzia yawakanyizza ekyokukuba akalulu kano, era neyebuuza ebigebdererwa byekibiiba ky’amawanga amagatte.
Amawanga 107 gawagidde ekyokuvumirira nookuwakanya ebikolwa bya Russia okuwamba ebitundu bya Ukraine.
Amawanga 13 gakawanyizza ekiteeso kino, songa amawanga 39 gabadde nnampawengwa.
Kinnajjukirwa nti enfunda zonna olukiiko lwamawanga amagatte buli lwerubadde luteekawo ensonga eyetaaga akalulu ku nsonga zolutalo Russia lweyawakula ku Ukraine , Uganda era ezze yeesamba akalulu ngebeera nnampawengwa.
Muno mulimu akalulu akaakubwa okugoba Russia ku bwa member bwakakiiko k’ekibiina kyamawanga amagatte ekikola ku ddembe lyobuntu,nekiteeso ebyaayisibwa okussa nnati enkakali ezebyenfuna n’obusuubuzi ku Russia ,Uganda byonna yabyeesamba.
Gyebuvuddeko minister wa Russia ow’ensonga z’amawanga amalala Sergey Lavrov yagenyiwalako wano mu Uganda, wakati ng’olutalo lweyaggula ku Ukraine lugenda mu maaso.
Wabula minister w’ensonga zámawanga amalala wano mi Uganda Okello Oryem agambye nti Uganda tewagira lutalo olugenda mu maaso, kyokka ate era tesobola kubaako ludda lwenenya ku Russia ne Ukraine
Agambye nti ekyaganye Uganda okulonda nebasigala nga bali ba Nnampawengwa, nti kubanga kyebetaaga kwekutuula ku meeza wabeewo okukkaanya.
lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn